ສຫລ ຍົກເລີກການຫ້າມ ຂາຍອາວຸດ ຮ້າຍແຮງ ໃຫ້ແກ່ ຫວຽດນາມ
ຫວຽດນາມ ເປັນຫ່ວງ ກ່ຽວກັບ ການມີອິດທິພົນ ທາງທະເລຫຼາຍຂຶ້ນ ຂອງຈີນ ທີ່ເປັນປະເທດເພື່ອນບ້ານ ຢູ່ທາງ ພາກເໜືອ ຊຶ່ງມີ​ຂະໜາດ ໃຫຍ່ກວ່າຫວຽດນາມ ​ເຖິງ 29 ເທື່ອ.
ໃນວັນຈັນມື້ກ່ອນນີ້ ສະຫະລັດ ແລະ ຫວຽດນາມ ສອງອະດີດຄູ່ປໍລະປັກ ໄດ້ຕົກລົງກັນ ຈະເສີມຂະຫຍາຍສາຍສຳພັນລະຫວ່າງກັນ ດ້ວຍການປະກາດ ຂອງປະທານາທິບໍດີ ສະຫະລັດ ທ່ານບາຣັກ ໂອບາມາໃຫ້ຍົກເລີກ ການຫ້າມຂາຍອາວຸດ ແກ່ຫວຽດນາມ ຜູ້ສື່ຂ່າວວີໂອເອ ປະຈຳທຳນຽບຂາວ Cindy Saine ທີ່ຕິດຕາມປະທານາທິບໍດີໄປນັ້ນ ມີລາຍງານມາຈາກຮາໂນ່ຍ ຊຶ່ງ ໄຊຈະເລີນສຸກຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ປະທານາທິບໍດີ ໂອບາມາ ໄດ້ກວດແຖວທະຫານກອງກຽດຕິຍົດຂອງຫວຽດນາມ ອັນເປັນ ສ່ວນໜຶ່ງ ຂອງພິທີການຕ້ອນຮັບທີ່ໃຫຍ່ໂຕ ໃນການເດີນທາງໄປປະເທດຫວຽດນາມ ເທື່ອ ທຳອິດຂອງທ່ານ ຫຼັງຈາກນັ້ນ ປະທານາທິບໍດີ ສະຫະລັດ ກໍໄດ້ມອບຂອງຂວັນ ທີ່ຫວຽດນາມ ຢາກໄດ້ຫຼາຍ ທີ່ສຸດ ຈາກວໍຊິງຕັນ ປະທານປະເທດ ຫວຽດນາມ ທ່ານ Tran Dai Quang ກ່າວວ່າ ຫວຽດນາມ ເປັນຫ່ວງ ກ່ຽວກັບ ການມີອິດທິພົນທາງທະເລຫຼາຍຂຶ້ນຂອງຈີນ ທີ່ເປັນປະ ເທດເພື່ອນບ້ານຢູ່ທາງພາກເໜືອ ຊຶ່ງມີຂະໜາດ ໃຫຍ່ກວ່າຫວຽດນາມເຖິງ 29 ເທື່ອ ທັງສອງປະເທດ ໄດ້ຂັດແຍ້ງກັນໃນເລື້ອງເຂດນ້ຳແດນດິນ ຢູ່ໃນທະເລຈີນໃຕ້ ຊຶ່ງເຮັດ ໃຫ້ສາຍສຳພັນ ລະຫວ່າງປະເທດທັງສອງ ເຄັ່ງຕຶງ ຊຶ່ງຕາມທຳມະດາແລ້ວ ລັດຖະບານ ຄອມມິວນິສທັງສອງ ໃນຮາໂນ່ຍແລະ ປັກກິ່ງ ເປັນພັນທະມິດກັນ ແຕ່ປະທານາທິບໍດີ ໂອບາມາ ໄດ້ກ່າວວ່າ ການຕັດສິນໃຈ ອະນຸຍາດຂາຍອາວຸດ ໃຫ້ແກ່ ຫວຽດນາມ ນັ້ນ ແມ່ນ ເຖິງຢ່າງ ໃດກໍຕາມ ທາງການຈີນ ແມ່ນເບິ່ງຄືວ່າ ຈະບໍ່ຮັບເອົາ ການຕີຄວາມ ໝາຍແບບນັ້ນ ປະທານາທິບໍດີ ໂອບາມາ ກ່າວວ່າ ໃນເວລານີ້ ສອງປະເທດເບິ່ງຄືວ່າ ໄດ້ເຫັນດີນຳກັນ ທີ່ຈະບໍ່ລົງລອຍກັນ ໃນບັນຫາອັນ ເປັນສ້ຽນໜາມ ທີ່ແບ່ງແຍກປະເທດທັງສອງ ນັ້ນກໍຄືປະຫວັດການເຄົາລົບນັບຖືສິດທິ ມະນຸດທີ່ຂີ້ຮ້າຍ ຂອງຫວຽດນາມ ໃນວັນອັງຄານມື້ວານນີ້ ທ່ານໂອບາມາ ໄດ້ພົບປະກັບສະມາຊິກ ຂອງກຸ່ມສັງຄົມພົນ ລະເຮືອນ ຢູ່ໃນນະຄອນຫຼວງຮາໂນ່ຍ ກ່ອນທີ່ທ່ານຈະເດີນທາງໄປຍັງນະຄອນ Ho Chi Minh City ບ່ອນທີ່ການຢ້ຽມຢາມ ເບິ່ງຄືວ່າ ຈະຫັນໄປສູ່ການພົວພັນ ດ້ານການຄ້າ ແລະ ທຸລະກິດ ອິງຕາມທຳນຽບຂາວແລ້ວ ການຄ້າສອງຝ່າຍ ໄດ້ເພີ້ມຂຶ້ນເກືອບ 3 ເທົ່າ ໃນລະຍະ 7 ປີ ທີ່ຜ່ານມາ ແລະ ປັດຈຸບັນນີ້ ມີມູນຄ່າ ສູງເຖິງ 45 ຕື້ໂດລາຕໍ່ປີ